GUNKUL ดีใจ กำไร Q3 โต 89% หลังรายได้จากการขายอุปกรณ์ธุรกิจโรงไฟฟ้าเพิ่มขึ้น
GUNKUL ดีใจ! กำไร Q3/58 โต 89% มาที่ 293.35 ลบ. จากปีก่อนมีกำไร 155.01 ลบ. โดยมีรายได้จากการขายอุปกรณ์เพื่อธุรกิจโรงไฟฟ้าเพิ่มขึ้น ขณะที่ช่วง 9 เดือนมีกำไร 516.41 ลบ. เพิ่มขึ้น 11% จากปีก่อนมีกำไร 466.65 ลบ.
13 พ.ย. 2558

บริษัท กันกุลเอ็นจิเนียริ่ง จำกัด (มหาชน) หรือ GUNKUL รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 293.35 ล้านบาท หรือมีกำไรสุทธิ 0.25 บาทต่อหุ้น เพิ่มขึ้น 89% จากช่วงเดียวกันของปีก่อนที่มีกำไรสุทธิ 155.01 ล้านบาท หรือมีกำไรสุทธิ 0.14 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 516.41 ล้านบาท หรือ 0.46 บาทต่อหุ้น เพิ่มขึ้น 11% จากช่วงเดียวกันของปีก่อนที่มีกำไรสุทธิ466.65 ล้านบาท หรือ 0.42 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากได้มีการขายเติบโตเพิ่มขึ้น โดยเป็นผลจากการจำหน่ายอุปกรณ์ต่าง ๆ เพื่อธุรกิจโรงไฟฟ้าพลังงานแสงอาทิตย์ที่บริษัทได้เป็นคู่สัญญาในการจำหน่ายและสนับสนุนอุปกรณ์หลักต่าง ๆ